google/wiki40b huggingface dataset:
Μεχμέτ Ναμίκ Πασάς

Βιογραφία

Ο Μεχμέτ Ναμίκ γεννήθηκε στην Κωνσταντινούπολη, γιος του Χαλίλ Ραμίς Αγά, εκπαιδευτής στην Οθωμανική Αυλή, του οποίου ο παππούς είχε μεταναστεύσει από το Ικόνιο. Διδάχθηκε ιδιαιτέρως από τον πατέρα του μέχρι την ηλικία των δεκατεσσάρων, όταν, το 1816, διορίστηκε ως σακίρντ στη γραμματεία του Ντιβανί Χουμαγιούν (Αυτοκρατορικό Γραφείο) όπου περιείχε εκπαίδευση με μαθήματα στα αραβικά, τα περσικά, τη γραμματική, την τουρκική ορθοφωνία και θρησκευτικές μελέτες, καθώς και στα γαλλικά και τα αγγλικά. Εστάλη στο Παρίσι κατά τη διάρκεια της βασιλείας του Σουλτάνου Μαχμούτ Β΄ (1808-1839) και παρακολούθησε την γαλλική σχολή École Militaire βελτιώνοντας ταυτόχρονα την ικανότητά της γαλλικής γλώσσας που είχε ήδη αποκτήσει.
Κατά την επιστροφή του, ένα από τα καθήκοντα του Μωάμεθ Ναμίκ Εφέντη, ως μέλος της γραμματείας του Ντιβανί Χουμαγιούν, ήταν να ενταχθεί ως δεύτερος διερμηνέας στην Οθωμανική αντιπροσωπεία που υπέγραψε το 1826 τη Σύμβαση του Άκκερμαν με τους Ρώσους. Το 1826 επίσης, το τάγμα των Γενίτσαρων ήταν διαλυμένο, και στο πλαίσιο της προετοιμασίας για την αναδιάρθρωση του στρατού, του δόθηκε η δουλειά της μετάφρασης γαλλικών κειμένων σχετικά με τους στρατιωτικούς τους κανόνες και τους κανονισμούς. 
Όταν γύρισε στην Κωνσταντινούπολη, ο Ναμίκ Πασάς επανεντάχθηκε στη θέση του ως γενικός ταξιάρχης.

Πρέσβης στο Λονδίνο

Στα τηλεγραφήματα από το Λονδίνο, ο Ναμίκ Πασάς είχε υποδείξει την ανάγκη μόνιμου αντιπροσώπου της Υψηλής Πύλης σε αυτές τις πρωτεύουσες όπως το Παρίσι και το Λονδίνο. Όταν μια πρεσβεία άνοιξε πράγματι στο Λονδίνο, ο Ναμίκ Πασάς ήταν ο πρώτος που κατείχε τη θέση. Παρέμεινε στο Λονδίνο από το 1834 έως το 1836, και είχε επαφές με πολιτικούς όπως ο κόμης Πάλμερστον και ο Γουέλινγκτον. 

Ναυτικός Διοικητής

Με την επιστροφή του στην Οθωμανική πρωτεύουσα, υπηρέτησε ως στρατηγός με το βαθμό φερίκ (αξίωμα μεταξύ του στρατηγού και αρχηηγού που συστάθηκε μετά τη διάλυση του τάγματος των Γενίτσαρων), και εστάλη στη Τραμπλούς (Τρίπολη στη σημερινή Λιβύη), παράλληλα με τον Ταχίρ Πασά να καταπολεμήσει τα επαναστατικά στρατεύματα. Δεκαπέντε μήνες αργότερα, η επανάσταση είχε συντριβεί και για την ανδρεία ο Ναμίκ Πασάς προήχθη (1837/1838, ο Σουλτάνος Αμπντούλ Μετζίτ άρχισε να βασιλεύει το 1839.) Αυτή η στρατιωτική του επιτυχία ήταν ένα σημείο καμπής στην καριέρα του, καθώς άνοιξε το δρόμο για πολλές θέσεις ως διοικητής του στρατού και το αυτοκρατορικό διαχειριστή, και τον οδήγησαν μακριά από την διπλωματία.
Οι απόγονοί του ζουν σήμερα ως επί το πλείστον στην Τουρκία (αν και κάποιοι βρίσκονται στις Η.Π.Α, το Ηνωμένο Βασίλειο, τη Γαλλία, την Αίγυπτο, την Ιορδανία και τη Σαουδική Αραβία), και πολλοί είναι εξέχουσες προσωπικότητες στο τουρκικό κατεστημένο. Ο αείμνηστος δισέγγονος, Αχμέτ Σιναπλί, έχει συγγράψει τα Σεϊχούλ Βουζέρα, Σερασκέρ Μεχμέτ Ναμίκ Πασάς, το μόνο βιβλίο μέχρι στιγμής αφιερωμένο σε αυτόν τον Οθωμανό πολιτικό που είχε παρουσιαστεί σε όλη του τη ζωή ως το περήφανο και καθαρισμένο πρόσωπο της Οθωμανικής Αυτοκρατορίας.
Δομή δεδομένων

Ορισμός

Ένα σύνολο από στοιχεία δεδομένων αποτελεί δομή όταν υπάρχουν καθορισμένες σχέσεις μεταξύ των στοιχείων. Μια δομή δεδομένων ορίζεται ως η διαδικασία εισαγωγής και απομάκρυνσης στοιχείων με τρόπο ώστε όλη η δομή να μην αλλοιώνεται. Κάθε δομή δεδομένων έχει ως αφηρημένη έννοια συγκεκριμένο ορισμό, δηλαδή διαδικασία εισαγωγής/απομάκρυνσης στοιχείων, αλλά μπορεί να υλοποιείται σε έναν Η/Υ με διαφορετικούς τρόπους.
Εξοχή Δράμας

Γενικά και ιστορικά στοιχεία

Μέχρι το 1928 ονομαζόταν Βέσμη, ενώ το σημερινό της όνομα δόθηκε μετά από πρόταση του γραμματέα Ιωάννη Μιχαηλίδη που ήταν γραμματέας της κοινότητας και οφείλεται στο καλό κλίμα της περιοχής. Το ερειπωμένο τζαμί του χωριού, μαρτυρά πως κατοικήθηκε από Τούρκους, μέχρι την ανταλλαγή πληθυσμών του 1923, οπότε και εγκαταστάθηκαν στην περιοχή κάτοικοι του Πόντου, προερχόμενοι κυρίως από την Κερασούντα. Μάλιστα, οι συγκεκριμένοι πρόσφυγες δημιούργησαν - με τη βοήθεια της πολιτείας - ένοπλες ομάδες που είχαν επιφορτιστεί (μέχρι και το 1926) με την αντιμετώπιση των ένοπλων κομιτατζήδων που δρούσαν στην ελληνοβουλγαρική μεθόριο. Κατά τη διάρκεια του Εμφυλίου, διεξήχθη στην Εξοχή κατά την 28η Ιουνίου του 1948 μάχη ανάμεσα σε αντάρτες του ΔΣΕ και κυβερνητικές δυνάμεις. 
Κοντά στον οικισμό βρίσκεται ο ομώνυμος συνοριακός σταθμός που αποτελεί την είσοδο στην γειτονική Βουλγαρία.
Δειγματοληψία σήματος

Στην επιστήμη της επεξεργασίας σήματος, δειγματοληψία (αγγλ.: sampling) είναι η μετατροπή ενός συνεχούς σήματος σε διακριτό. Ένα συνηθισμένο παράδειγμα δειγματοληψίας είναι η μετατροπή ενός ηχητικού σήματος (συνεχές σήμα) σε μια σειρά από δείγματα (που ονομάζεται σήμα διακριτού χρόνου).
Το δείγμα συνήθως αναφέρεται σε μια τιμή του συνεχούς σήματος σε μια συγκεκριμένη χρονική στιγμή.
Ο δειγματολήπης είναι ένα σύστημα το οποίο εξάγει δείγματα (σε ίσα χρονικά διαστήματα) από ένα συνεχές σήμα. Ένας θεωρητικός ιδανικός δειγματολήπης δημιουργεί δείγματα τα οποία αντιστοιχούν στην στιγμιαία τιμή του συνεχές σήματος στα επιθυμητά χρονικά σημεία.

Συχνότητα δειγματοληψίας

Η συχνότητα δειγματοληψίας ή ρυθμός δειγματοληψίας μετριέται στην μονάδα μέτρησης Χερτζ () και μας δείχνει πόσα δείγματα έχουν ληφθεί από τον δειγματολήπτη σε διάρκεια ενός δευτερολέπτου.
Εάν η συχνότητα δειγματοληψίας   (ο συμβολισμός  προκύπτει από τα αρχικά sampling frequency - συχνότητα δειγματοληψίας) , σημαίνει ότι ο δειγματολήπτης δημιουργεί 1000 δείγματα σε κάθε δευτερόλεπτο σήματος. Η χρονική απόσταση των δειγμάτων υπολογίζεται από τον τύπο  (το T είναι η περίοδος δειγματοληψίας) και για συχνότητα δειγματοληψίας  έχουμε .
Lorem ipsum

Παραλλαγές

Υπάρχουν αρκετές παραλλαγές, μερικές από τις οποίες δεν έχουν καμία σχέση με το "κλασικό" κείμενο. Πολλές από αυτές έχουν συμπεριλάβει γράμματα που δεν υπήρχαν στο λατινικό κείμενο ή είχαν μικρότερη συχνότητα από τη συνηθισμένη στα σύγχρονα αγγλικά.
Αρκετά προγράμματα επιτραπέζιας τυπογραφίας, επεξεργασίας κειμένου, ακόμα και επεξεργασίας φωτογραφίας, μπορούν να δημιουργήσουν ψευδο-τυχαία κείμενα τύπου "Lorem ipsum".
Το πολύ γνωστό Joomla κάνει συχνή χρήση του "Lorem ipsum". Το Microsoft Word 2007 έχει μία συνάρτηση "lorem" για τη δημιουργία τυχαίου κειμένου.
Υπάρχουν και μηχανές οι οποίες δημιουργούν ακατάληπτο κείμενο στη γλώσσα του ενδιαφερόμενου. Πολλές από αυτές χρησιμοποιούν κανονικές λέξεις και απλά είναι ακατάληπτες οι φράσεις. Χρειάζεται προσοχή στη χρήση τέτοιων κειμένων, καθώς μπορεί τυχαία να περιέχουν κάτι προσβλητικό.
Πιστωτική κάρτα

Πιστωτικές κάρτες Business

Πιστωτικές κάρτες Business ονομάζονται οι εξειδικευμένες πιστωτικές κάρτες που εκδίδονται στο όνομα των καταχωρημένων επιχειρήσεων και συνήθως μπορούν να χρησιμοποιηθούν μόνο για επαγγελματικούς σκοπούς. Η χρήση τους έχει αυξηθεί κατά τις τελευταίες δεκαετίες. Το 1998 στην Αμερική, για παράδειγμα, το 37% των μικρών επιχειρήσεων ανέφερε ότι χρησιμοποιούσε πιστωτική κάρτα. Το 2009, ο αριθμός αυτός είχε αυξηθεί σε 64%.
Οι πιστωτικές κάρτες Business προσφέρουν μια σειρά από χαρακτηριστικά ειδικά για τις επιχειρήσεις. Συχνά προσφέρουν ειδικές ανταμοιβές σε τομείς όπως στη ναυτιλία, στις προμήθειες γραφείων, στα ταξίδια και στην τεχνολογία των επιχειρήσεων. 
Οι πιστωτικές κάρτες Business προσφέρονται από σχεδόν όλους τους μεγάλους εκδότες καρτών—όπως η American Express, η Visa και η MasterCard εκτός από τις τοπικές τράπεζες.
Βασιλική Πολεμική Αεροπορία (Βρετανία)

Α' Παγκόσμιος Πόλεμος

Η Βασιλική Βρετανική Αεροπορία έγινε ευρέως γνωστή από τον Α΄ Παγκόσμιο Πόλεμο για τους βομβαρδισμούς των γερμανικών χαρακωμάτων, αλλά και για τις περίφημες αερομαχίες της με τα γερμανικά καταδιωκτικά και βομβαρδιστικά, παρότι ως Βρετανική Βασιλική Αεροπορία ιδρύθηκε το τελευταίο έτος του Α΄ Παγκοσμίου Πολέμου. Η RAF ήταν από την αρχή ένα πολύ σημαντικό όπλο των Συμμάχων. Βοήθησε κατά πολύ τις Συμμαχικές Δυνάμεις στο Δυτικό και στο Μακεδονικό Μέτωπο.

Αγγλικές Αποικίες

Ανάμεσα στην περίοδο του Α' και του Β' Παγκοσμίου Πολέμου, κατασκευάστηκαν στις αγγλικές αποικίες πάμπολλα αεροδρόμια με σκοπό την ασφάλεια των αποικιών, όχι μόνο από τις εχθρικές χώρες, αλλά και από τους ιθαγενείς.

Β' Παγκόσμιος Πόλεμος

Σημαντικό ρόλο διαδραμάτισε η RAF κατά την εκκένωση της Δουνκέρκης (επιχείρηση "Ντυναμό") το 1940. Χάρη στην υποστήριξή της έγινε δυνατή η ολοκλήρωση της επιχείρησης αυτής, χάρη στην οποία διασώθηκαν 12 βρετανικές μεραρχίες.

Βόρεια Αφρική

Τα αγγλικά αεροπλάνα έπαιξαν πρωτεύοντα ρόλο στην υποχώρηση των γερμανικών δυνάμεων καθώς τα βρετανικά αεροπλάνα, έχοντας εξασφαλίσει την κυριότητα του αέρα, βομβάρδιζαν στόχους της Βέρμαχτ.
Μιθρένης Β΄

Βιογραφία

Ήταν γιος τού Αρσάμη Α΄ της Αρμενίας, Σωφηνής & Κομμαγηνής. Το όνομά του προέρχεται από τον Μίθρα.
Έγινε ιερέας τού ναού τού θεού Ήλιου στην πόλη Αρμαβίρ. Αδέλφια του ήταν οι Ορόντης Δ΄ της Αρμενίας και Ξέρξης της Σωφηνής & Κομμαγηνής.
Δεν γνωρίζουμε αν κυβέρνησε ποτέ ως βασιλιάς. Πάντως μετέπειτα βασιλείς, όπως ο Τιγράνης Β΄ της Αρμενίας των Αρταξιαδών (βασ. 95-55 πΧ) ήταν ταυτόχρονα και αρχιερείς.
Γιώργος Μανιώτης

Βιογραφία

Γεννήθηκε το 1951 στην Αθήνα. Σπούδασε νομικά στη Θεσσαλονίκη. Από μικρός, μόλις δεκαεννέα ετών δημοσιεύει την πρώτη του ποιητική συλλογή «Νέρων» και ακολουθεί το πρώτο του θεατρικό «Ηγέτες και Αξιώματα» (1971, εκδόσεις Δωδώνη). Πολλά από τα θεατρικά του έργα έχουν παιχτεί με επιτυχία σε θέατρα, θεατρικές σκηνές, στο ραδιόφωνο και την τηλεόραση. Το 2003, 2005 και 2007 αντιστοίχως παρουσιάστηκαν στην ΕΡΤ τρία ολοκληρωμένα ωριαία τηλεοπτικά αφιερώματα μέσα απ' τις εκπομπές του Δαυίδ Ναχμία ΙΧΝΗΛΑΤΕΣ και ΤΙΜΗΣ ΕΝΕΚΕΝ στον συγγραφέα και το έργο του.
Ορχάν Μουντερίσογλου

Βιογραφικά στοιχεία

Ο Ορχάν Μουντερίσογλου γεννήθηκε στη Λάρνακα το 1920. Ομιλούσε, πέρα από την τουρκική, την ελληνική και την αγγλική γλώσσα. Σπούδασε ιατρική και εργαζόταν ως ιατρός.

Πολιτική διαδρομή

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λάρνακας με το Τουρκικό Εθνικό Μέτωπο. Στις 16 Αυγούστου 1960 εξελέγη αντιπρόεδρος της Βουλής των Αντιπροσώπων.
Το 1961 αποχώρησε από το Εθνικό Τουρκικό Μέτωπο μαζί με άλλους 10 Τουρκοκύπριους βουλευτές. Συγκρότησαν την Ανεξάρτητη Τουρκική Ομάδα. Την περίοδο 1961-1963 διετέλεσε πρόεδρος της Ανεξάρτητης Τουρκικής Ομάδας.
Παρέμεινε στη θέση του βουλευτή έως τον Δεκέμβριο του 1963 που οι Τουρκοκύπριοι αποχώρησαν από την κυβέρνηση της Κυπριακής Δημοκρατίας.
Λέανδρος Βρανούσης

Βίος

Ο Λέανδρος Βρανούσης γεννήθηκε στα Ιωάννινα το 1921. Η οικογένειά του, οι Παπαβρανούσηδες, κατάγονταν από το Γρεβενίτι του Ανατολικού Ζαγορίου.  Έζησε τα παιδικά του χρόνια, ως το 1928 στο Βουκουρέστι, όπου ο πατέρας του διατηρούσε εμπορική επιχείρηση. Σε ηλικία 12 ετών εκδίδει το Δεκαπενθήμερον Φιλολογικόν Περιοδικόν και κάνει την πρώτη του ανταπόκριση στην εφημερίδα «Ηπειρωτικός Αγών» των Ιωαννίνων. Σπούδασε στη Ζωσιμαία Σχολή και αργότερα στη Φιλοσοφική Σχολή. Στη διάρκεια της γερμανικής κατοχής διακόπτει τη φοίτησή του στο Πανεπιστήμιο και επιστρέφει στην Ήπειρο, και το 1942 εντάσσεται στο Ε.Α.Μ. Ιωαννίνων. Συλλαμβάνεται, όταν σε διάλεξή του, τον Αύγουστο του 1943, διαβάζει λογοκριμένους από τις αρχές στίχους του ποιητή Κωστή Παλαμά, Μεθύστε με το αθάνατο κρασί του Εικοσιένα. Θα κατορθώσει να διαφύγει και να κρυφτεί στα Ζαγοροχώρια. Το 1944 εκλέγεται εθνοσύμβουλος στην Π.Ε.Ε.Α.
Το 1956 προσλαμβάνεται στο Μεσαιωνικόν Αρχείον της Ακαδημίας Αθηνών, ενώ από το 1962 αναλαμβάνει τη διεύθυνσή του.
Πέθανε στις 20 Απριλίου του 1993 Ήταν παντρεμένος με την Έρα (Ερασμία) Σιγάλα-Βρανούση (1932-2006), διεκεκριμένη βυζαντινολόγο με πλούσιο ερευνητικό έργο, αρχικά διευθύντρια ερευνών στο Εθνικό Ίδρυμα Ερευνών και ακολούθως καθηγήτρια της βυζαντινής ιστορίας στο Ιόνιο Πανεπιστήμιο και στο Αριστοτέλειο Πανεπιστήμιο Θεσαλονίκης.
NUTS (Ελλάδα)

Η κοινή ονοματολογία των εδαφικών στατιστικών μονάδων (γαλλικά: Nomenclature d' Unités Territoriales Statistiques, αγγλικά: Nomenclature of Territorial Units for Statistics) είναι το πρότυπο γεωκωδικών της Ευρωπαϊκής Ένωσης για την κωδικοποίηση της διοικητικής διαίρεσης για στατιστικούς λόγους.

Ιστορία

Στην έκδοση του 2006 έγινε μετονομασία των κωδικών της Ελλάδας από GR σε EL.
Κώστας Μπότσαρης

Βιογραφία

Γεννήθηκε στο Σούλι το 1792. Πατέρας του ήταν ο Κίτσος Μπότσαρης. Αδερφός του ήταν ο Μάρκος Μπότσαρης.
Ακολούθησε τον πατέρα του στο Βουλγαρέλι και μετά τη δολοφονία του, τον πήρε στα Ιωάννινα ο Αλή πασάς. Μετά την πολιορκία των Ιωαννίνων από τα σουλτανικά στρατεύματα, ο πασάς σε αντιπερισπασμό παραχώρησε το Σούλι στους Σουλιώτες, κρατώντας τον Κώστα ως όμηρο. Όταν ο πασάς σκοτώθηκε από τους ανθρώπους του Χουρσίτ, κατόρθωσε να διαφύγει και να ενωθεί με τον αδερφό του Μάρκο και τους άλλους συμπατριώτες του. Πήρε μέρος στη μάχη του Καρπενησίου στις 9 Αυγούστου 1823 και μετά το θάνατο του Μάρκου, ορίστηκε αντικαταστάτης του. Πολιτικά επηρεαζόταν από τον Μαυροκορδάτο, δε διέκοψε όμως τις σχέσεις του και με τους "αντικυβερνητικούς".
Το Μάρτιο του 1824 στάλθηκε στην Ηλεία για να αποκρούσει τις επιδρομές των Τούρκων. Πήρε μέρος στη μάχη στο Κρεμμύδι κατά των Αιγυπτίων του Ιμπραήμ πασά (7 Απριλίου 1825), όπου κινδύνευσε να αιχμαλωτιστεί. Στη συνέχεια, έφυγε για την Ανατολική Στερεά Ελλάδα και πολέμησε υπό τον Γ. Καραϊσκάκη. Αργότερα, πήγε στην Αιτωλοακαρνανία και διορίστηκε από την κυβέρνηση Κουντουριώτη αρχηγός των σωμάτων που στρατοπέδευαν έξω από το Μεσολόγγι (Οκτώβριος 1825). Μετά την Έξοδο, ακολούθησε τη Φρουρά της πόλης στην Άμφισσα και κατόπιν, στο Ναύπλιο.
Όταν ο Γεώργιος Καραϊσκάκης διορίστηκε αρχιστράτηγος της Ρούμελης, ο Κώστας, ως επικεφαλής των Σουλιωτών, πήγε μαζί του και πήρε μέρος στις μάχες του Διστόμου και της Αράχωβας. Μετά το θάνατο του Γεωργίου Καραϊσκάκη υποστήριξε τα σχέδια του Τσωρτς και του Κόχραν, που οδήγησαν στη μεγάλη ήττα των Ελλήνων στο Φάληρο (24.4.1827).
Επί Καποδίστρια πήρε μέρος στις επιχειρήσεις για την απελευθέρωση της Δυτικής Στερεάς υπό τον Τσωρτς. Μετά τη δολοφονία του Κυβερνήτη, εντάχθηκε στην παράταξη του Ιωάννη Κωλέττη και μάλιστα, έγινε μέλος της τριμελούς αντιπροσωπείας που είχε σταλεί στο Μόναχο, για να προσκαλέσει επίσημα τον Όθωνα στον ελληνικό θρόνο.
Στα χρόνια του Όθωνα έγινε υποστράτηγος της φάλαγγας και την περίοδο 1844-1847 ήταν γερουσιαστής.
Απεβίωσε το 1853.
Ίγκι Αζάλια

Βιογραφία

Η Άμεθιστ Αμίλια Κέλυ γεννήθηκε στο Σίδνεϊ και μεγάλωσε στο Μαλαμπίμπι. Ο πατέρας της, Μπρένταν Κέλι, ήταν ζωγράφος και καλλιτέχνης κόμικ, ενώ η μητέρα της, Τάνια, καθάριζε σπίτια και ξενοδοχεία.  Η Αζέλια έμενε σε ένα σπίτι που έφτιαξε ο πατέρας της από τούβλα λάσπης, περικυκλωμένο από 12 στρέμματα γης .
Η Αζέλια μετακόμισε στις Ηνωμένες Πολιτείες στην ηλικία των 16 για να ακολουθήσει μια καριέρα στη χιπ χοπ μουσική. Κέρδισε δημόσια αναγνώριση μετά την δημοσίευση μουσικών βίντεο για τα τραγούδια της «Pu$$y» και «Two Times». Η Αζέλια υπέγραψε δισκογραφικό συμβόλαιο με την δισκογραφική εταιρεία του ράπερ T.I., Grand Hustle Records αφού κέρδισε την προσοχή από το ντεμπούτο μιξτέιπ της Ignorant Art. 
Το ντεμπούτο άλμπουμ της, The New Classic (2014), έφτασε στην κορυφή σε πολλά τσαρτς παγκοσμίως και έλαβε γενικά μικτές κριτικές. Το άλμπουμ παρήγαγε το ντεμπούτο σινγκλ της «Work», και τα επιτυχημένα τραγούδια «Fancy» και «Black Widow». Το «Fancy» έμεινε στην κορυφή του αμερικανικού Billboard Hot 100 για 7 συνεχείς εβδομάδες, κάνοντας έτσι την Αζέλια την τέταρτη γυναίκα ράπερ στην ιστορία του τσαρτ που έφτασε το νούμερο ένα. Επιπλέον, η συνεργασία της με την Αριάνα Γκράντε, «Problem», έφτασε στο νούμερο 2 όταν το «Fancy» ήταν νούμερο ένα. Έτσι η Ίγκι Αζέλια εντάχθηκε με τους Μπιτλς ως οι μόνες μουσικές πράξεις που κατάφεραν να έχουν δύο τραγούδια στο νούμερο ένα και δύο στο Billboard Hot 100. Επίσης, η Αζέλια πέρασε το ρεκόρ της Λιλ' Κιμ ως η γυναίκα ράπερ με το μακροβιότερο νούμερο ένα single στο Billboard Hot 100. Το δεύτερο άλμπουμ της Αζέλια θα κυκλοφορήσει το 2016, με το λιντ σινγκλ «Team» να έχει προγραμματιστεί να κυκλοφορήσει στις 18 Μαρτίου.
Ερρίκος του Μπάττενμπερκ

Βιογραφία

Ο Ερρρίκος-Μαυρίκιος γεννήθηκε στο Μιλάνο και ήταν ο τρίτος γιος του Αλεξάνδρου πρίγκιπα της Έσσης & παρά τω Ρήνω και της Ιουλίας Χάουκε. Ο γάμος του πατέρα του ήταν μοργανατικός και δόθηκε στην Ιουλία και τους απογόνους της ο τίτλος του πρίγκιπα του Μπάττενμπερκ.
Έλαβε στρατιωτική εκπαίδευση και έγινε υπολοχαγός του 1ου Συντάγματος των Ουσάρων του Ρήνου, στον Πρωσικό στρατό. Υπηρέτησε το Σώμα της Φρουράς και έγινε τιμητικά συνταγματάρχης του 1ου Πεζικού Συντάγματος στη Βουλγαρία, όπου ο δευτερότοκος αδελφός του Αλέξανδρος ήταν πρίγκιπας της χώρας.
Ο πρωτότοκος αδελφός του Λουδοβίκος νυμφεύτηκε την Βικτωρία της Έσσης-Ντάρμστατ, εγγονή της Βικτωρίας της Βρετανίας. Ο Ερρίκος νυμφεύτηκε τη Βεατρίκη, μικρότερη κόρη της Βικτωρίας της Βρετανίας, η οποία ζήτησε από το ζεύγος να μείνει μαζί της. Τότε η βασίλισσα τον έχρισε ιππότη του Τάγματος της Περικνημίδος, του παραχώρησε την προσφώνηση Β. Υψηλότης και η Άνω Βουλή τον έκανε Βρετανό υπήκοο. Ο γάμος έγινε στον Αγ. Μίντρεντ στο Γουίπινγκχαμ.
Τα παιδιά τους είχαν με Β. διάταγμα την προσφώνηση Υψηλότητες. Το 1885 έγινε τιμητικά συνταγματάρχης του 5ου Τάγματος Εθελοντών της νήσου Γουάιτ. Το 1889 έγινε λοχαγός και κυβερνήτης του κάστρου Κάρισμπρουκ (στη νήσο Γουάιτ) και όλης της νήσου Γουάιτ. Έγινε αντισυνταγματάρχης και το 1893 συνταγματάρχης. Το επόμενο έτος διορίστηκε στο Ιδιωτικό Συμβούλιο της βασίλισσας.
Το 1895 ζήτησε από την πεθερά του βασίλισσα να πολεμήσει στη Δυτική Αφρική. Υπηρέτησε υπό τον στρατηγό Φράνσις Σκοτ. Ασθένησε από ελονοσία και μεταφέρθηκε στο πλοίο Μπλοντ, όπου απεβίωσε. Το πλοίο Μπλένχαϊμ μετάφερε τη σορό του και η εξόδιος ακολουθία έγινε στον Αγ. Μίλντρεντ του Γουίπινγκχαμ. Έγιναν και άλλων συγγενών του οι ταφές εκεί (της Βεατρίκης, του γιου του Αλεξάνδρου, κά), ώστε ο ναός θεωρείται παρεκκλήσιο των Μπάττενμπερκ.
Ευάγγελος Πεντάρης

Βιογραφικά στοιχεία

Ο Βαγγέλης Πεντάρης γεννήθηκε το 1933 στα Χανιά της Κρήτης. Τελείωσε την Σχολή Εμποροπλοιάρχων και εργάστηκε ως πλοίαρχος του εμπορικού ναυτικού. Προδικτατορικά, αποτελούσε στέλεχος του προσωπικού μηχανισμού του Σοφοκλή Βενιζέλου στους ναυτικούς.
Το 1980 υπήρξε πρωταγωνιστής διεθνούς επεισοδίου διάσωσης, καθώς κατάφερε να σώσει περίπου 2.000 ναυτικούς κατά την διάρκεια του πολέμου Ιράν-Ιράκ, αποσφραγίζοντας τον ασύρματο του πλοίου του με κίνδυνο της ζωής του, και στην συνέχεια επικοινωνώντας με τον Πρόεδρο των ΗΠΑ Τζίμμυ Κάρτερ, τον ηγέτη της Σοβιετικής Ένωσης Λεονίντ Μπρέζνιεφ, τον Πάπα Ιωάννη Παύλο Β΄ και τον Διεθνή Ερυθρό Σταυρό, μεταξύ άλλων.
Εκλέχθηκε βουλευτής Β΄ Πειραιώς του ΠΑΣΟΚ το 1981, και επανεκλέχθηκε το 1985.

Το τέλος της βεντέτας Σαρτζετάκηδων - Πενταράκηδων

Το 1985, ο Βαγγέλης Πεντάρης ψήφισε για Πρόεδρο της Δημοκρατίας τον Αρεοπαγίτη Χρήστο Σαρτζετάκη (είχε προηγηθεί η «ρήξη της 9ης Μαρτίου», όταν ο Ανδρέας Παπανδρέου απομάκρυνε τον Κωνσταντίνο Καραμανλή και ξεκίνησε την διαδικασία αναθεώρησης του Συντάγματος) και έτσι, με εκείνη την ψήφο του, τελείωσε την μεγαλύτερη βεντέτα στην ιστορία της Κρήτης, αυτή μεταξύ των οικογενειών Σαρτζέτη-Σαρτζετάκη και Πεντάρη-Πενταράκη.
Οι δύο οικογένειες (από τις ισχυρότερες και μεγαλύτερες της Κρήτης αμφότερες), είχαν  μέχρι τότε εμπλακεί σε ένα αιματοκύλισμα δίχως ορατό τέλος, με εκατοντάδες νεκρούς. Χαρακτηριστικά, υπολογίζεται ότι από το 1941 έως το 1956, μέσα σε μόλις 15 χρόνια, σκοτώθηκαν λόγω αυτής της βεντέτας έως και 140 άνδρες. Μεταξύ των θυμάτων ήταν και ανήλικοι νεαροί. Ο Πεντάρης δήλωσε ότι η αγάπη του για τον Ανδρέα Παπανδρέου τον οδήγησε στο να αποδεχθεί να ψηφίσει για Πρόεδρο τον «οικογενειακό εχθρό» Σαρτζετάκη.
Με κομμένη την ανάσα (ταινία 1960)

Πλοκή

Ένας απατεώνας, Ο Μισέλ Πουακάρ (Ζαν Πολ Μπελμοντό) κλέβει ένα αμερικανικό αυτοκίνητο στη Μασσαλία και ξεκινά για το Παρίσι. Μέσα στο αμάξι ανακαλύπτει ένα πιστόλι και διασκεδάζει παίζοντας και σκοπεύοντας τα αυτοκίνητα με τα οποία διασταυρώνεται. Μέχρι τη στιγμή που πέφτει σε ένα μπλοκ αστυνομικών και για να το αποφύγει πατάει γκάζι, αλλά οι μοτοσικλετιστές τον ακολουθούν. Στρίβει σ' ένα παράπλευρο δρόμο, νομίζοντας ότι ξέφυγε, αλλά πέφτει πάνω σ' έναν αστυνομικό και χωρίς να σκεφτεί, τον πυροβολεί και τον σκοτώνει. Και φεύγει τρέχοντας, πεζός, φορώντας μονάχα το πουκάμισό του. Κάποτε φτάνει απελπισμένος και κυνηγημένος μέχρι το Παρίσι και συναντά μια πανέμορφη Αμερικανίδα την Πατρίτσια (Τζιν Σίμπεργκ), με την οποία είχε σχέση στο παρελθόν, που πουλά φύλλα της «Χεράλντ Τριμπιούν, στα Ιλίσια πεδία. Ενώ ο Μισέλ καταζητείται από την αστυνομία, προσπαθεί να κάνει την Πατρίτσια να τον αγαπήσει και να το σκάσει μαζί του για την Ιταλία.
Αγκοστίνα Μπέλι

Καριέρα

Η Αγκοστίνα Μπέλι έκανε το ντεμπούτο της το 1968 με ένα μικρό ρόλο στη ταινία "Οι Κακοί του Μιλάνο", και στη συνέχεια εμφανίστηκε και σε άλλους μικρούς ρόλους σε αρκετές ταινίες κυρίως ισπανικής- ιταλικής συμπαραγωγής.  Είχε τον πρώτο  της βασικό ρόλο στη ταινία "The Seduction of Mimi" και στη συνέχεια επιλέχθηκε από  τον Ντίνο Ρίζι ως η όμορφη Σάρα στο "Άρωμα Γυναίκας" , όπου για την ερμηνεία της κέρδισε ένα Grolla d'oro και για το ρόλο της ως Μαρσέλα στην ταινία "Η Καριέρα ενός
Επιμελητή", έλαβε ένα ειδικό Βραβείο Νταβίντ ντι Ντονατέλο. 
Στη δεκαετία του 1970, η Αγκοστίνα Μπέλι απολάμβανε μια περίοδο έντονης δημοφιλίας και εμφανίζοταν σε  μικρές παραγωγές και κωμωδίες κάπως αμφίβολης αξίας, αλλά με μεγάλη εμπορική επιτυχία. Από τη δεκαετία του 1980 και έπειτα η Μπέλι μείωσε τις συμμετοχές της σε κινηματογραφικές ταινίες.
Σερντάρστβο Τιμότσκο

Το Σερντάρστβο Τιμότσκο (σερβικά : Тимочко сердарство) ήταν διοικητική διαίρεση του Πριγκιπάτου της Σερβίας από το 1833 έως το 1835. Ήταν ένα από τις πέντε μεγάλες διοικητικές περιοχές που δημιουργήθηκαν μετά την ενσωμάτωση στο Πριγκιπάτο περιοχών της Παλιάς Σερβίας από την Οθωμανική Αυτοκρατορία. Τα Σερντάρστβο ήταν διευρυμένες περιφέρειες που προήλθαν από την ένωση πολλών περιφερειών. Διοικητικό της κέντρο ορίστηκε από τον πρίγκιπα Μίλος Ομπρένοβιτς η πόλη της Νεγκοτίν.
Διοικητικά χωριζόταν σε τρεις μικρότερες περιφέρειες (Οκρούγ), την Κνιέζεβατς, Κρνορέτσκο και την Κραΐνσκο. Γεωγραφικά περιελάμβανε την ανατολική Σερβία και τμήμα της σημερινής Βοϊβοντίνας. Ο Διοικητής της, Σερντάρ, είχε υποχρέωση να ενημερώνει εβδομαδιαία τον πρίγκιπα για το Σερντάστβο.
Πεγιεβεστέ Χανιμεφέντι

Βιογραφία

Η Πεγιεβεστέ Χανιμεφέντι γεννήθηκε στις 10 Μαΐου 1873 στην Πιτσούντα, και ήταν κόρη του Οσμάν Μπέη Εμκχά και της συζύγου του Χέσνα Χανίμ Τσααμπαλουρχβά. Το πραγματικό της όνομα ήταν Ραμπιά Εμουχβαρί. Είχε τρία αδέλφια τον Αχμέτ Μπέη Εμουχβαρί, την Εντά Χανίμ, την Νουρχαγιάτ Χανίμ και την Μαχσερέφ Χανίμ.
Το 1877, κατά τη διάρκεια του Ρωσοτουρκικού πολέμου (1877-1878), η οικογένειά της μετανάστευσε από τον Καύκασο στην Κωνσταντινούπολη, όπου παραδόθηκε στην Αυλή του Οθωμανού σουλτάνου. Δόθηκε στην υπηρεσία της Ναζικεντά Καντινεφέντι και μετονομάστηκε σε Πεγιεβεστέ. Ωστόσο, σύντομα ο Αμπντούλ Χαμίτ την πρόσεξε και στις 24 Ιανουαρίου 1893, παντρεύτηκαν στο Παλάτι Γιλντίζ.
Στις 14 Αυγούστου 1894 γέννησε το μοναδικό της παιδί, τον Ηγεμόνα Αμπντουραχίμ Χαϊρί Εφέντι. Με τη γέννηση του γιου τους, ο Αμπντούλ Χαμίτ διέταξε την κατασκευή ενός μικρού παλατιού για τη νεαρή σύζυγό του. Σύντομα, όμως ο σουλτάνος είχε τη νέα αγαπημένη και ενδέκατη σύζυγό του, την Πεσέντ Χανιμεφέντι. Η Πεγιεβεστέ, απογοητευμένη από τον σύζυγό της, αποχώρησε από τη ζωή της Αυλής και αφιερώθηκε στην ανατροφή του γιου της. Η Πεγιεβεστέ ήταν πιο κοντά στη Σαζκάρ Χανιμεφέντι, μια άλλη σύζυγο του Αμπντούλ Χαμίτ.
Το 1924, πήγε σε εξορία και έζησε με το γιο της πρώτα στη Νάπολη και τη Ρώμη, και αργότερα στο Παρίσι, όπου πέθανε το 1943 και είναι θαμμένη στο Κοιμητήριο Μπομπινί.